Tim Walz

Timothy James Walz (f. 6. apríl 1964) er bandarískur stjórnmálamaður, fyrrum kennari og fyrrum hermaður sem að hefur gegnt embætti fylkisstjóra Minnesota frá árinu 2019 fyrir Demókrataflokkinn. Tim var varaforsetaefni Kamölu Harris í forsetakosningunum í Bandaríkjunum 2024, þar sem að þau lutu í lægra haldi fyrir Donald Trump og JD Vance.

Tim var hermaður fyrir Bandaríkjaher á árunum 1981 til 2005 áður en að hann sneri sér að stjórnmálum. Hann bauð sig fram sem fulltrúardeildarþingmaður fyrir Minnesota í þingkosningunum 2006 þar sem að hann náði hann kjöri og tók við embætti 3. janúar 2007. Árið 2018 tilkynnti Tim að hann myndi ekki gefa kost á sér á ný í þingkosningunum 2018 og að hann myndi frekar bjóða sig fram í embætti fylkisstjóra Minnesota. Tim vann sigur í fylkistjórakosningunum árið 2018 og náði endurkjöri í kosningum 2022. Hann lét af embætti sem fulltrúardeildarþingmaður þann 3. janúar 2019 og tók við embætti fylkisstjóra Minnesota 7. janúar 2019. Þann 6. ágúst 2024 tilkynnti Kamala Harris að hann myndi vera varaforsetaefni hennar í forsetakosningunum sama ár.

Walz hafði hug á að bjóða sig fram í þriðja sinn til fylkisstjóra Minnesota árið 2026 en hætti við framboð sitt 6. janúar það ár. Hann vísaði til þess að hann gæti ekki sinnt starfi sínu og unnið að endurframboði á sama tíma á meðan alríkisstjórn Trumps stæði í „árásum“ gegn Minnesota. Stjórnin hafði sent fjölda fulltrúa innflytjendaeftirlitsins ICE til fylkisins til að sinna stórtækum brottvísunaraðgerðum, auk þess sem Trump hafði ítrekað sakað Walz um spillingu í tengslum við greiðslur sem tugir manna, margir hverjir innflytjendur frá Sómalíu, höfðu svikið sér úr hjálparsjóðum á vegum fylkisins.

Tilvísanir

Flokkur:Fólk fætt árið 1964
Flokkur:Bandarískir hermenn
Flokkur:Bandarískir fulltrúadeildarþingmenn
Flokkur:Fylkisstjórar Minnesota
Flokkur:Frambjóðendur til embættis varaforseta Bandaríkjanna
Flokkur:Demókratar